CELEX: 32015D0546
Language: sk
Date: 2015-03-31 00:00:00
Title: Vykonávacie rozhodnutie Komisie (EÚ) 2015/546 z  31. marca 2015 o povolení rozšíriť použitie oleja z mikrorias Schizochytrium sp. s vysokým obsahom DHA a EPA ako novej zložky potravín v súlade s nariadením Európskeho parlamentu a Rady (ES) č. 258/97 [oznámené pod číslom C(2015) 2083]

2.4.2015   
            
            
               SK
            
            
               Úradný vestník Európskej únie
            
            
               L 90/11
            
         VYKONÁVACIE ROZHODNUTIE KOMISIE (EÚ) 2015/546
   z 31. marca 2015
   o povolení rozšíriť použitie oleja z mikrorias Schizochytrium sp. s vysokým obsahom DHA a EPA ako novej zložky potravín v súlade s nariadením Európskeho parlamentu a Rady (ES) č. 258/97
   
      
         [oznámené pod číslom C(2015) 2083]
      
   
   (Iba anglické znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Dňa 6. júla 2012 príslušné orgány Spojeného kráľovstva povolili v súlade s nariadením (ES) č. 258/97 umiestňovanie oleja z mikrorias Schizochytrium sp. s vysokým obsahom kyseliny dokozahexaénovej (DHA) a kyseliny ikozapentaénovej (EPA) na trh ako novej zložky potravín na používanie v určitých potravinách.
            
         
               (2)
            
            
               Spoločnosť DSM Nutritional Products požiadala 19. novembra 2012 príslušné orgány Spojeného kráľovstva o rozšírenie použitia oleja z mikrorias Schizochytrium sp. s vysokým obsahom DHA a EPA ako novej zložky potravín.
            
         
               (3)
            
            
               Orgán Spojeného kráľovstva zodpovedný za posudzovanie potravín vydal 29. apríla 2013 prvotnú hodnotiacu správu. V správe dospel k záveru, že rozšírenie použitia tohto riasového oleja spĺňa kritériá pre nové potraviny stanovené v článku 3 ods. 1 nariadenia (ES) č. 258/97.
            
         
               (4)
            
            
               Komisia zaslala prvotnú hodnotiacu správu 9. júla 2013 ostatným členským štátom.
            
         
               (5)
            
            
               V lehote 60 dní predpísanej v článku 6 ods. 4 prvom pododseku nariadenia (ES) č. 258/97 boli vznesené odôvodnené námietky.
            
         
               (6)
            
            
               Komisia sa 25. marca 2014 obrátila na Európsky úrad pre bezpečnosť potravín (ďalej len „EFSA“) s požiadavkou o vykonanie dodatočného posúdenia oleja z mikrorias Schizochytrium sp. s vysokým obsahom DHA a EPA ako novej zložky potravín v súlade s nariadením (ES) č. 258/97.
            
         
               (7)
            
            
               EFSA vydal 18. septembra 2014 vedecké stanovisko k rozšíreniu používania oleja z mikrorias Schizochytrium sp. s vysokým obsahom DHA a EPA ako novej zložky potravín (2), v ktorom dospel k záveru, že navrhované spôsoby použitia a navrhované množstvá sú bezpečné.
            
         
               (8)
            
            
               Stanovisko poskytuje dostatočné dôvody na to, aby bolo možné konštatovať, že olej z mikrorias Schizochytrium sp. s vysokým obsahom DHA a EPA spĺňa kritériá stanovené v článku 3 ods. 1 nariadenia (ES) č. 258/97.
            
         
               (9)
            
            
               Smernicou Európskeho parlamentu a Rady 2002/46/ES (3) sa stanovujú požiadavky na potravinové doplnky. Použitie oleja z mikrorias Schizochytrium sp. s vysokým obsahom DHA a EPA by sa malo povoliť bez toho, aby boli dotknuté požiadavky uvedených právnych predpisov.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Olej z mikrorias Schizochytrium sp. s vysokým obsahom DHA a EPA špecifikovaný v prílohe I možno umiestňovať na trh v Únii ako novú zložku potravín na účely použitia vymedzené v prílohe II a pri najvyšších prípustných množstvách stanovených v danej prílohe, a to bez toho, aby boli dotknuté ustanovenia smernice 2002/46/ES.
   Článok 2
   Olej z mikrorias Schizochytrium sp. s vysokým obsahom DHA a EPA povolený týmto rozhodnutím musí byť na označení potravín, ktoré ho obsahujú, označený slovami: „olej z mikrorias Schizochytrium sp. s vysokým obsahom DHA a EPA“.
   Článok 3
   Toto rozhodnutie je určené spoločnosti DSM Nutritional Products, 6480 Dobbin Road, Columbia, MD 21045, USA.
   
      V Bruseli 31. marca 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vestník EFSA (EFSA Journal) (2014); 12(10):3843.
   
      (3)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).
   
      PRÍLOHA I
      
         Špecifikácia oleja z mikrorias Schizochytrium sp. s vysokým obsahom DHA (kyseliny dokozahexaénovej) a EPA (kyseliny ikozapentaénovej)
      
      
                  Skúška
               
               
                  Špecifikácia
               
            
                  Číslo kyslosti
               
               
                  najviac 0,5 mg hydroxidu draselného/g
               
            
                  Peroxidové číslo
               
               
                  najviac 5,0 meq/kg oleja
               
            
                  Vlhkosť a prchavosť
               
               
                  najviac 0,05 %
               
            
                  Nezmydliteľný podiel
               
               
                  najviac 4,5 %
               
            
                  Transmastné kyseliny
               
               
                  najviac 1,0 %
               
            
                  Obsah kyseliny dokozahexaénovej
               
               
                  najmenej 22,5 %
               
            
                  Obsah kyseliny ikozapentaénovej
               
               
                  najmenej 10 %
               
            
   
      PRÍLOHA II
      
         Povolené použitia oleja z mikrorias Schizochytrium sp. s vysokým obsahom DHA (kyseliny dokozahexaénovej) a EPA (kyseliny ikozapentaénovej)
      
      
                  Kategória potravín
               
               
                  Najvyššie prípustné množstvo DHA a EPA (mg/deň)
               
            
                  Výživové doplnky
               
               
                  3 000 mg podľa odporúčania výrobcu pre dospelých okrem tehotných a dojčiacich žien